του Γιώργου Μουργή

Σύμφωνα με μαρτυρίες, βρίσκονταν αβοήθητος σχεδόν μισή ώρα, παρά τον κόσμο που περνούσε εκείνη την ώρα από το σημείο. Ο συγκεκριμένος τεχνικός εργαζότανε σε μονοπρόσωπο συνεργείο, χωρίς δεύτερο άτομο, ώστε να μπορέσει να τον βοηθήσει. Νοσηλεύεται διασωληνωμένος στην Μονάδα της Εντατικής στην Κεντρική Κλινική Αθηνών.

Λίγες μέρες πριν, άλλος εργαζόμενος σε μονομελές συνεργείο στο Κουτσελιό Ιωαννίνων τραυματίστηκε σε ώρα εργασίας, καθώς έσπασε η κολώνα στην οποία δούλευε. Σύμφωνα, μάλιστα, με καταγγελίες οι υπεύθυνοι της διοίκησης του ΟΤΕ αντί να αναλάβουν τις ευθύνες τους, εξαφάνισαν την κολώνα, ώστε μην την βρει ο έλεγχος της Επιθεώρηση Εργασίας, αντικαθιστώντας την με καινούργια!..

Ταυτόγχρονα πληθαίνουν οι καταγγελίες για τα εργατικά ατυχήματα στον ΟΤΕ, ενώ παράλληλα αυξάνονται και οι τραυματισμένοι τεχνικοί εργαζόμενοι της εταιρείας. σύμφωνα με τα επίσημα στοιχεία αφού τα δηλωμένα εργατικά ατυχήματα για το 2018 έφτασαν τα 113.

Η σημερινή κατάσταση, παρά το γεγονός ότι είναι γνωστή στην διοίκηση του ΟΤΕ, όπως και η εργατική νομοθεσία που προβλέπει υποχρεωτικά τα διμελή συνεργεία τεχνικών όχι μόνο δεν εφαρμόζεται άλλα όπως φαίνεται συγκαλύπτεται, αδιαφορώντας για τις ποινές και τις παρεμβάσεις των αρμόδιων ελεγκτικών μηχανισμών της Επιθεώρησης Εργασίας για την κατάργηση των μονοπρόσωπων συνεργείων.

Τα απαιτούμενα εργασιακά μέτρα προστασίας για άλλη μια φορά θυσιάζονται στο βωμό του κέρδους της εταιρείας και των στελεχών της με θύματα πάλι τους εργαζόμενους αφού η εντατικοποίηση δημιουργεί συνθήκες εργασιακής γαλέρας

Η εργοδοτική αυθαιρεσία ενισχύεται και από το επικοινωνιακό σκοτάδι που επικρατεί στο χώρο της ενημέρωσης από εκδότες και δημοσιογράφους, που θέτουν σαν προμετωπίδα το γεγονός πως υπεράνω όλων είναι ο πελάτης, διαφημιζόμενος και χορηγός, καθώς η αποκάλυψη των εργατικών ατυχημάτων στον ΟΤΕ συνειδητά δεν δημοσιοποιείται ούτε στα μονόστηλα των ειδήσεων.

To TPP φέρνει στο φως της δημοσιότητας παλαιότερη καταγγελία, όπως κατατέθηκε από εργαζομένους του ΟΤΕ, προς την Επιθεώρηση Εργασίας μαζί με την απάντηση και την απόφαση του ΣΕΠΕ για την απαγόρευση των μονομελών συνεργείων κλίμακας μαζί με το χρηματικό πρόστιμο που επιβλήθηκε.

Παρόλα αυτά η εργοδοτική αυθαιρεσία από την πλευρά της σημερινής διοίκησης του ΟΤΕ συνεχίζεται κατά παράβαση της εργατικής νομοθεσίας, αδιαφορώντας για την ζωή των εργαζόμενων, τις ποινές που επιβάλει η Επιθεώρηση Εργασίας για τα μονομελή συνεργεία και τις ποινικές ευθύνες που τους βαραίνουν, στο όνομα των κερδών της Deutsche Telekom αλλά και των δικών τους πριμ και προνομίων.

Το ΤΡΡ συνομίλησε με τον Αναπληρωτή Γεν. Γραμματέα της ΠΕΤ-ΟΤΕ και μέλος του Διοικητικού Συμβουλίου της ΟΜΕ-ΟΤΕ, Θανάση Φωλιά για τις συνθήκες εργασίας που επικρατούν σήμερα στα μονομελή συνεργεία.